K. C. Aston

**เค.ซี. แอสตัน** เป็นนักพัฒนาซอฟต์แวร์ รับงานซ่อมแซมระบบเครือข่าย อีกทั้งยังรับสำเนาความทรงจำเพื่อถ่ายทอดลงร่างใหม่อีกด้วย และเป็นหนึ่งในตัวละครของ TTR-00 เช่นเดียวกับเวนเดล

## บุคลิกภาพ

### ลักษณะภายนอก

ชายหนุ่มเชื้อสายตะวันตก ผมสีน้ำตาลแดง สวมสูทสีน้ำเงินอมเขียวชั้นดี มีเมมโมดิสก์ติดที่เสื้อนอก รูปร่างสมส่วน มีดวงตาสองสีที่ดูเป็นเอกลักษณ์

### ลักษณะนิสัย

ปากร้าย ขี้โวยวาย ค่อนข้างถือตัว เห็นแก่เงินและหลงตัวเอง(มาก) ดูเข้าถึงยากถ้าไม่มีผลประโยชน์อะไรร่วมกัน แต่ก็แสดงความป๋าออกมาเป็นบางครั้ง (เช่นออกค่าโรงแรมในลูปสอง และเอื้อเฟื้อที่พักชั้นใต้ดินในลูปหก) ดูเหมือนจะไม่เปิดใจให้ใครง่ายๆ แต่รักใครก็รักเดียวใจเดียว

และมีความสามารถพิเศษอย่างหนึ่งคือกินจุ มักพบเห็นแอสตันนั่งกินข้าวกล่องทีละจำนวนมากในโรลเสมอ และเขาทำอาหารไม่เป็น (ผลลัพธ์ของความพยายามนี้มักจะออกมาเลวร้ายเสมอ) ซึ่งเวนเดลและเกลเป็นพยานได้...

## ประวัติ

**คาเรน ชาร์ลส์ แอสตัน** *(eng: Karen Charles Aston)* เกิดเมื่อวันที่ 19 มกราคม 2038 เป็นลูกชายคนเดียวของเจนนิเฟอร์ แอสตัน ส่วนพ่อเป็นอดีตแฮกเกอร์ของรัฐบาลที่เสียชีวิตเมื่อปี 2039 หลังจากการแทรกซึมเพื่อล้วงลับข้อมูลของ [DATA EXPUNGED] ใน Oneiro Laboratory ที่อาจจะเกี่ยวข้องกับการวิจัยลับบน Station 47

แอสตันไม่มีความทรงจำเกี่ยวกับพ่อเลยเนื่องจากยังเด็กมาก รู้แค่จากที่แม่เล่าให้ฟังว่าพ่อเป็นแฮกเกอร์ฝีมือดีที่ทำงานให้กับภาครัฐ เพื่อปราบปรามผู้กระทำผิดกฎหมาย แต่ต้องจบชีวิตลงเพราะถูกฝ่ายศัตรูตามเก็บ ส่วนรัฐบาลก็ทำเป็นเมินเฉย ครอบครัวได้เพียงเงินชดเชยอันน้อยนิด แอสตันมองว่าพ่อเป็นวีรบุรุษที่น่านับถือ แต่เขาเป็นคนดีเกินไป

ส่วนมุมมองเกี่ยวกับแม่  ถึงจะไม่ค่อยได้อยู่ด้วยกัน แต่แอสตันก็รักแม่มากเขารู้ดีว่าเหตุผลเดียวที่แม่ทุ่มเททำงานสารพัดก็เพื่อความสุขสบายของเขาในอนาคต

### ชีวิตวัยเด็ก

หลังจากพ่อเสียชีวิต ฐานะทางการเงินของครอบครัวก็แย่ลง แม่ต้องออกไปทำงานข้างนอก และพาแอสตันไปฝากไว้กับพี่เลี้ยงรวมกับเด็กคนอื่นๆ พอเข้าเรียนชั้นประถมมักจะถูกแกล้งและล้อปมด้อยอยู่บ่อยครั้ง ความทรงจำที่ดีที่สุดในช่วงนั้นก็คงจะเป็นตอนที่ได้ไปเที่ยวสวนสนุกกับแม่ ครั้งแรกและครั้งเดียว

### การศึกษา

แอสตันเรียนจบปริญญาตรีด้านวิทยาการคอมพิวเตอร์ จะต่อปริญญาโท แต่เรียนไปได้ปีกว่าก็ตัดสินใจลาออกไปทำงานหาเงิน

### ชีวิตทำงาน

อดีตเคยเป็นนักพัฒนาซอฟต์แวร์ที่เคยทำงานให้กับบริษัท MAPLE Software ก่อนจะโดนไล่ออกเพราะถูกจับได้ว่าแอบขโมยโปรแกรมต้นแบบปัญญาประดิษฐ์ไปขายให้บริษัทคู่แข่ง Oneiro Laboratories ซึ่งต่อมาแอสตันได้เข้าเป็นหนึ่งในทีมพัฒนาโครงการลับของบริษัทที่ว่านั่น และยินยอมรับการทดลองเชื่อมต่อความทรงจำลงในเมมโม แต่เขากลับถูกฆ่าโดยฝีมือของกลุ่มคนไม่ทราบฝ่ายในเวลาต่อมา เหลือเพียงแต่ข้อมูลความทรงจำที่ถูกถ่ายลงมายังร่างใหม่ด้วยความช่วยเหลือของทีมพัฒนาทีมเดิม

แต่แทนทีแอสตันจะตอบแทนบริษัท เมื่อตระหนักได้ว่าตัวเองกำลังถูกตามล่า เขาก็ตัดสินใจหนีออกจากที่นั่นพร้อมกับข้อมูลงานวิจัยที่ขโมยมา หายไปจากโลกที่วุ่นวาย และเดินทางมาใช้ชีวิตทุ่มเทกับโครงการในฝันของตัวเองที่เมือง SCIENIA

เป้าหมายของแอสตันคือการสร้างระบบปัญญาประดิษฐ์ที่ซับซ้อนที่สุดเท่าที่เคยมีมา จากการนำสุดยอดงานวิจัยของมนุษยชาติมาต่อยอดร่วมกัน แต่มันยังไม่เสร็จสมบูรณ์ เขาต้องการผู้ช่วยกับงบประมาณอีกมากมาย และเขาต้องหาทั้งหมดนั่นจากเมืองนี้...

### เมมโม

อุปกรณ์บันทึกความทรงจำขนาดพกพาหรือที่เรียกว่า “เมมโม” (แผ่นจานวงกลมที่ติดอยู่ที่เสื้อ) มีหน้าที่อ่านสัญญาณคลื่นสมองและบันทึกความทรงจำต่างๆที่พบเจออยู่ตลอดเวลา โดยบันทึกรายละเอียดได้ประมาณ 90% หากร่างกายเสียชีวิตลง จะสามารถถ่ายโอนความทรงจำลงไปยังร่างที่สร้างขึ้นมาใหม่ได้ ตราบใดที่เมมโมไม่ถูกทำลาย

เป็นเทคโนโลยีตั้งต้นที่แอสตันร่วมวิจัยกับ Oneiro Laboratories ก่อนจะขโมยมาในภายหลัง

## วีรกรรม

* ขโมยโปรแกรมต้นแบบปัญญาประดิษฐ์ของ MAPLE Software ไปขายให้บริษัทคู่แข่ง Oneiro Laboratories
* แล้วก็ชิ่งจาก Oneiro Laboratories เมื่อโดนตามล่า (พร้อมข้อมูลทั้งหมด)
* หลังจากมาถึง SCIENIA ก็ยังไม่หยุดนิสัยเดิม ยังคงล้วงข้อมูลจากบริษัทหนึ่งไปขายอีกริษัทที่เป็นคู่แข่ง
* ได้รับค่าตอบแทน 5 เท่าจาก Pirian Security System จากการขโมยข้อมูลที่บริษัทคู่แข่งจ้างมาล้วงข้อมูลอีกต่อนึง
* ผลงานล่าสุดก่อนเข้าระบบลูปคือการเข้าไปขโมยข้อมูลจากสถาบันผู้สถาปนา
* ครั้งสุดท้ายที่แอสตันพยายามจะขโมยข้อมูลไปขายก็คือแปลน QtOC แต่ตอนนั้นอยู่ในระบบลูปแล้ว จะขายก็ถูกรีเซ็ตกลับมาหมดภายในวันที่ 1 สิงหาคม แต่เพราะเงินเก็บทั้งหมดก็ถูกรีเซ็ตเช่นกัน แอสตันเลยวางมืออย่างถาวร... และหันไปสนใจกับสิ่งที่ไม่สามารถรีเซ็ตได้เช่นอาหารและความรักแทน
* ปัจจุบันทำหน้าที่เป็นผู้อัญเชิญมด จากการสวีทกับเกลจนสมาชิกเกินครึ่งของกลุ่ม A อยากจะเทคโอเวอร์กิจการยาพ่นกำจัดแมลงเสียเอง
* เปิดตำนานรักสามเส้าเรา 3P ใน Loop-V กับไวท์กุระ ~~(ที่ TTR-04 ยังคงดองฟิครีเควสอยู่นะ)~~

## ความสัมพันธ์

เคยมีความรัก แล้วก็อกหักมาแล้วครั้งนึงกับผู้หญิงที่ตัวเองรักมากที่สุด ณ ตอนนั้น ภายหลังเลยปิดกั้นตัวเองและใช้ประโยชน์จากความรู้สึกอ่อนไหวของผู้หญิง เพื่อผลประโยชน์ของตัวเองโดยไม่สนใจเรื่องความรักอีกเลย

เป็นคนประเภทที่ชอบเป็นฝ่ายครอบครองคนอื่นแต่ไม่ชอบให้อีกฝ่ายมาผูกมัดตัวเอง ออกจะเป็นความรักที่เห็นแก่ตัวอยู่นิดหน่อย แต่ถ้าเจอคนที่คิดว่าใช่และไม่น่าจะต้องอกหักซ้ำสองแล้วล่ะก็ จะรักเดียวใจเดียวแบบถวายชีวิตให้เลยล่ะ

### LOOP-O

ไม่มีระบุ (?) โปรดสอบถามข้อมูลจาก TTR-00 ~~(แน่นอนว่านางยังไม่ได้คิดเนื้อหาในส่วนนี้)~~

### ระบบ LOOP ปัจจุบัน

พบกับเกล ที. โอเมก้าในร้านขายปืนวันแรกของ Loop-III ในช่วงสองสามวันแรก ทั้งแอสตันและเกลต่างต่อปากต่อคำอย่างไม่ลดละ แต่ถึงอย่างนั้นก็มีอะไรบางอย่างที่จุดประกายความรู้สึกดีๆ ทั้งสองเลยตกลงปลงใจเป็น~~แฟน~~คู่หูฝ่าปริศนาแห่งไซเนียใน~~เวลาต่อมา~~ช่วงท้ายของ Loop-IV แม้ว่าแอสตันในช่วงเวลานั้นจะยังไม่อยากผูกมัดจริงจังสักเท่าไหร่ แต่ท่าทีและความน่ารักของเกลก็ค่อยๆ พังกำแพงในใจเขาไปได้ไม่มากก็น้อย...

หลังจากตัดสินใจคบหากันหลังจากช่วงท้าย Loop-IV ทั้งสองก็เป็นคู่รักที่คนทั้งกลุ่ม A ถึงกับอยากพ่นไบกอนใส่ ~~(และยังทำให้มดตามมารังควาญ TTR-04 ในชีวิิตจริงด้วย)~~ แม้ว่าลักษณะนิสัยจะต่างกันค่อนข้างชัดเจน แต่เพราะยังมีบางอย่างที่คล้ายคลึงกันจนทำให้อยู่ร่วมกันได้ ในภายหลังจาก Loop-IX แอสตันพาเกลมาอยู่ด้วยกันที่บ้านของตัวเอง และใช้ชีวิตตามปกติในระบบลูปสองคนโดยปล่อยให้กลุ่ม A เผชิญชะตากรรมกันเอาเอง #อ้าว

ในช่วงท้ายๆ ลูป แอสตันตัดสินใจแต่งงานกับเกล ก่อนที่ใน Loop-XX จะเกิดเหตุการณ์ที่ทั้งสองต้องยิงกันตายคู่จากอุดมการณ์ที่ไม่ลงรอยกัน หลังจากที่เขาเข้าร่วมมือกับไซป้าเพื่อหยุดยั้งระบบลูป และตัดสินใจกำจัดกลุ่มเอเพื่อทำตามแผนการของตัวเอง

### Afterloop

หลังจากตื่นมาในโลกจำลอง แอสตันก็พบว่ากลุ่มเอทำให้พวกเขารอดพ้นจากการติดลูปได้ และเกลก็ไม่ได้โกรธที่เขาร่วมมือกับไซป้าแต่อย่างไร และสถานภาพการสมรสของทั้งสองก็ยังคงอยู่ ท้ายที่สุดเลยจูงมือเกลไปจดทะเบียน และสร้างเมมโมใหม่ให้กับหล่อน ก่อนที่จะได้อยู่ร่วมกันสืบไป